Frøyas have

Frøyas have er en park på Skarpsno i Oslo. Parken har en rolig atmosfære og vanligvis få besøkende. Bandet deLillos feirer sitt 40-årsjubileum med konserter i parken 7. og 8. juni 2025.frøyashave.no, om arrangementet. Besøkt 6.6.2025.

 Beliggenhet og bebyggelse rundt 
Parken avgrenses av Frøyas gate i vest, E18 langs Frognerkilen i syd, og Drammensbanen og bebyggelse i øst og nord. I østenden er det gangbru over E18 og gangvei til Skarpsnoparken, i vestenden inngang fra Frøyas gate.

Bygningen ved parken i vest er Drammensveien 102H, tegnet av arkitekt Ingvar Olsen Hjorth og oppført i 1899. Riksantikvar Harry Fett bodde her fra 1927 til 1938, noe som gav villaen tilnavnet «Villa Fett» og «Fett–villaen». Bygningen er i nyromansk stil, har tårn med krenelert topp og er godt synlig fra Frognerkilen og Bygdøy. I 1963 kjøpte rederiet Sigval Bergesen villaen, i 1992 bygget de på nytt inngangsparti og har siden brukt villaen til kontorer.Ole Daniel Bruun: Arkitektur i Oslo. En veiviser til byens bygningsmiljø. Kunnskapsforslaget, annen utgave 2008, side 104–5. ISBN 978-82-573-1945-8 og Heiberg, side 191 Den andre villaen som ligger til parken har adresse 102B.

 Parkens historie og utforming 
Parken er 13 dekar stor, et 3,2 dekar stort areal i vest er privat eiet, det øvrige kommunalt eiet privat. Parken er regulert til friluftsformål.Grøntregistreringer. Oslo kommune, Plan- og bygningsetaten, 2009. Størrelse: Velg excel-filen Grøntregistrering 14.05.2009 og bydel 5 og arealnummer 50701, 50702 og 50703 (gangforbindelse til Frognerkilen). Kart: Velg Frogner.  (besøkt 6. desember 2013) Midt i parken er det lekeplass, og i nord og sydvest er det benker, i sydvest med vegetasjon rundt slik at det danner et eget rom.

Frøyas have ble opparbeidet som park i 1994, finansiert av Sigvald Bergesen,Heiberg, side 164 og fikk samme år navn etter den norrøne gudinnen Frøya.

I den sydvestlige delen av dagens parkområde sto en treetasjers leiegård som ble revet en gang i 1980-årene eller før 1992.Heiberg, side 92. Bygningen vises på bilde fra 1953 på oslobilder.no (besøkt 9. desember 2013) Ved leiegården var det parkeringsplasser, som ble borte da parken ble skapt.Heiberg, side 159

 Referanser 

 Litteratur 
 Kirsten Heiberg (red.): Skarpsno. Fra løkke til fasjonabelt strøk. Oslo, Skarpsno Vel, 1998

 Eksterne lenker 


Kategori:Bydel Frogner
Kategori:Parker i Oslo